Le Rendez-vous de Senlis
Le Rendez-vous de Senlis je drama Jeana Anouilha iz 1936. godine, premijerno izvedena 30. siječnja 1941. godine u Théâtre de l'Atelier, u režiji Andréa Barsacqa. S oko 170 izvedbi, drama je tokom svog premijernog prikazivanja bila izrazito uspješna te je imala značajnu ulogu u pokretanju karijere Jeana Anouilha. 

U tiskanom obliku je premijerno objavljena 1942. godine u sklopu Anouilhovog niza "ružičastih komada", a prati imaginativnog mladića Georgesa, koji želi impresionirati i osvojiti Isabelle, djevojku njegovih snova. Kako bi ostvario svoj naum, Georges stvori paralelni život i unajmi glumačku skupinu da glumi njegovu fiktivnu obitelj. Međutim, nažalost po Georgesa, problemi se ubrzo počinju javljati kada se pojave njegova stvarna žena i ostatak obitelji. 

Le Rendez-vous de Senlis je znakovita po primjeni čestog Anouilhovog postupka stvaranja imaginativne stvarnosti te igranja uloga u stvarnom životu, a koji će biti prisutan i u nekim kasnijim dramama poput Léocadije.

Djela Jeana Anouilha
Drame 1936.